Diari Oficial de la Generalitat Valenciana


Sumari del DOGV 6192, del 26-01-2010 (2010/646)

Informació pública del començament d'operacions de la segona fase de la delimitació de la forest d'utilitat pública núm. 47, denominada Umbria o Mariola, pertanyent a la Generalitat Valenciana, situada al terme municipal d'Agres.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6192

Data del DOGV
:   26-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/646


Data del document
:   22-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Informació pública del començament d'operacions de la segona fase de la delimitació de la forest d'utilitat pública núm. 47, denominada Umbria o Mariola, pertanyent a la Generalitat Valenciana, situada al terme municipal d'Agres. [2010/646]  
En l'expedient de delimitació de la forest d'utilitat pública núm. 47 del Catàleg de forests d'utilitat pública de la província d'Alacant, denominada Umbria o Mariola, pertanyent a la Generalitat Valenciana, situada al terme municipal d'Agres, aquesta Direcció Territorial, fent ús del que disposa l'article 95 del Reglament de Forests, aprovat pel Decret 485/1962, de 22 de febrer, ha acordat respecte de les línies sobre les quals s'han produït objeccions o protestes, passar a la segona fase, la qual afectarà la fitació de la línia que no ha adquirit el caràcter definitiu a l'efecte de l'estat possessori en les operacions efectuades en la primera fase. La segona fase afectarà les línies del perímetre exterior que abasten des del piquet 28 al 36, del 134 al 137, del 145 al 146, del 187 al 237, i també a tots els enclavaments.  
Així mateix, de conformitat amb el que disposen els articles 96 i 97 del Reglament de forests, aquesta Direcció Territorial ha acordat que el començament de les operacions de fitament tindrà lloc el primer dimarts següent passats tres mesos des de la publicació d'aquest anunci en el Diari Oficial de la Comunitat Valenciana, i si és inhàbil, les operacions començaran el primer dia hàbil següent, a les 10.30 hores al Centre Cultural de Mariola, en Agres, i seran efectuades per l'instructor Ángel Mediavilla Jiménez.   
S'emplaça les persones confrontants i les persones que acrediten un interés legítim perquè hi assistisquen.  
Les persones que no assistisquen personalment o mitjançant un representant legal o voluntari a la pràctica de la fitació no podran formular cap reclamació contra aquesta.  
Des de l'endemà de la publicació d'aquest anunci, s'obri el termini de 45 dies naturals per a presentar la corresponent reclamació documentada per les persones que es conceptuen amb dret a la propietat de la forest o de part d'aquesta, i les persones limítrofes que vullguen acreditar el que els puga correspondre, les quals han de presentar els documents originals o les fotocopies compulsades pertinents, en les oficines dels Serveis Territorials d'Alacant de la Conselleria de Medi Ambient, Aigua, Urbanisme i Habitatge, situades al c/ de Churruca, núm. 29, 03600, d'Alacant, o en qualsevol dels organismes que recull l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada por la Llei 4/1999, indicant com a referència el número d'expedient: Fovarios/19/2008. Transcorregut aquest termini, no s'hi admetrà cap altre document, i els qui no hagen presentat cap reclamació no podran formular reclamació sobre propietat en l'expedient de delimitació, pel fet que el termini és preclusiu.  
Alacant, 22 de desembre de 2009.- El director territorial: Ramón Rizo Aldeguer.